Þingræður haldnar á Alþingi Íslendinga

forseti (SA): Þar sem hæstv. forsrh. mun lesa hér forsetabréf um frestun Alþingis fram yfir áramót, vil ég fyrir hönd okkar forseta sameinaðs Alþingis þakka hv. alþm. samstarfið þann tíma, sem Alþingi hefur setið að störfum þessu sinni. Ég óska þeim og fjölskyldum þeirra svo og skrifstofustjóra og öllu starfsfólki Alþingis gleðilegra jóla og farsældar á komandi ári. Utanbæjar alþingismönnum óska ég fararheilla heim og góðrar heimkomu. Það er ósk mín og von, að við megum hittast heilir til funda hér aftur, er Alþingi kemur saman um miðjan janúar næstkomandi.



Herra forseti. Ég vil fyrir hönd þingmanna þakka forsetum sameinaðs þings fyrir gott samstarf og réttláta fundarstjórn. Ég vil einnig, - og ég veit, að ég tala þar fyrir munn allra þm., - þakka hæstv. forseta fyrir árnaðaróskir hans í okkar garð, og ég óska forsetum Sþ. og þeirra fjölskyldum gleðilegra jóla og farsæls nýs árs með þökkum fyrir samstarfið á því ári, sem nú er senn á enda. Ég vil biðja þm. að taka undir þessar óskir með því að rísa úr sætum. - 
            

Forseti (SÁ) Ég þakka hv. 1. þm. Austf. fyrir góðar óskir í garð okkar forseta Sþ. og undirtektir hv. alþm. undir þær óskir. Ég endurtek óskir mínar til hv. þm. um gleðileg jól og farsælt komandi ár.



Herra forseti. Forseti Íslands hefur í dag gefið út svo hljóðandi bréf: „Forseti Íslands gerir kunnugt: Að ég, að tilskildu samþykki Alþingis, veiti forsætisráðherra umboð til þess að fresta um sinn fundum Alþingis, 81. löggjafarþings, frá 20. des. 1960, eða síðar, ef fundir dragast, enda verði þingið kvatt til fundar á ný eigi siðar en 16. jan. 1961. Gert að Bessastöðum, 20. des. 1960. Ásgeir Ásgeirsson. Ólafur Thors. Forsetabréf um frestun á fundum Alþingis.“ Samkv. þessu umboði lýsi ég hér með yfir því, að fundum Alþingis, 81. löggjafarþings, er frestað frá deginum í dag og verður það kvatt saman til fundar á ný eigi síðar en 16. jan. 1961. Ég leyfi mér að árna hv. alþm. og starfsmönnum Alþingis gleðilegra jóla og farsæls nýárs.

Forsett (SÁ): Ég þakka hæstv. forsrh. fyrir góðar óskir til okkar alþm. og segi fundi slitið.



Herra forseti. Það hefur verið venja, eins og menn vita, að gefa nokkurt þinghlé um hátíðarnar, og ég hef þess vegna leyft mér fyrir hönd ríkisstj. að bera fram till. á þskj. 210 um, að þinginu verði frestað, eins og þar greinir, enda komi það saman að nýju eigi síðar en 16. janúar.



Herra forseti. Það er aðeins örstutt til að lýsa yfir því, að við í Framsfl. erum ekki samþykkir þeirri þáltill., sem hér liggur fyrir, og munum þess vegna greiða atkv. gegn henni. Ástæðurnar eru þær, að eins og við vitum hafa staðið yfir og standa enn samningar um landhelgismálið við Breta. Það var von manna, að gefin yrði skýrsla hér í þinginu um þá samninga. en það hefur ekki orðið. Við vitum ekki annað en þeir samningar standi yfir enn, og með tilliti til þess viljum við ekki eiga þátt í því að fresta þingi og munum því verða á móti ályktuninni. Við teljum, að við þessar ástæður hefði verið alveg nægilegt að veita stutt jólaleyfi með því að fresta fundum Alþingis án þál. Hér kemur einnig til, að við erum ekki samþykkir því, að hæstv. ríkisstj. fái þann möguleika til að gefa út brbl., sem það gefur að samþykkja þessa frestun.



Herra forseti. Þingflokkur Alþb. er andvígur þessari þáltill. Hæstv. ríkisstj. hefur haldið áfram viðræðum um landhelgismálið við brezku ríkisstj. þrátt fyrir kröfu þjóðarinnar um, að þeim viðræðum sé hætt, og nú síðast í dag fengum við í blöðunum að lesa, að hæstv. utanrrh. væri á fundum með brezka utanríkisraðherranum. Hins vegar hefur ríkisstj. lofað að hafa samráð við Alþ. um þetta mál. en ekki fengizt til þess að gefa yfirlýsingu um. að ekki yrði haldið áfram viðræðunum, meðan þingi væri frestað. Þess vegna erum við andvígir því, að þessi þingfrestunarbeiðni hæstv. forsrh. sé veitt, - álítum, að það hefði átt að hafa þingið hér til taks. þannig að sífellt væri hægt við það að ræða um þetta, og álitum hættulegt, að þinginu sé frestað á þennan hátt. Þetta er höfuðatriðið. Þá kemur og hitt til, að það er mjög alvarlegt ástand í efnahagsmálum landsins og verður tvímælalaust nú um áramótin. við álítum óheppilegt, að ríkisstj. geti gefið út brbl., og álítum satt að segja, að það sé ófært, meira að segja þó að þingi sé frestað með þáltill., að það sé notað til þess að gefa út brbl. við álítum þess vegna líka, að með tilliti til hins alvarlega efnahagslega ástands hefði Alþingi átt að sitja á fundum eða a.m.k. þannig, að aðeins fundum væri frestað og hægt væri að skjóta á fundi hvenær sem væri. Þess vegna er þingflokkur Alþb. mótfallinn þessari till. og mun greiða atkv. á móti henni.